**Утвърдил:**



**Ръководител на УО на ПРСР 2014-2020 година:**

***Заместник-министър на земеделието***

|  |
| --- |
| **Таблица за направените предложения и възражения в процеса на обществено обсъждане на процедура чрез подбор на проектни предложения № BG06RDNP001-2.002 по подмярка 2.1.1 „Консултантски услуги за земеделски и горски стопани“ от мярка 2 „Консултантски услуги, услуги по управление на стопанството и услуги по заместване в стопанството“ от Програма за развитие на селските райони 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Национална служба за съвети в земеделието |  | **1. По отношение на** **Основни термини и дефиниции:**  **А) В дефиниция „Млад земеделски стопанин“** да се уточни, че лицата са на не повече от 40 навършени години (включително).  **Мотиви** – По този начин текста отговаря на изискванията за кандидатстване по подмярка 6.1 „Стартова помощ за млади земеделски стопани“ от Програмата за развитие на селските райони (ПРСР).  **2**. **По отношение на раздел 6****. „Цели и очаквани резултати“:**  **А) За част “Очаквани резултати”** предлагаме текстът да се промени по следния начин:  Подкрепата ще осигури възможност за участие на потенциалните кандидати по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014-2020 г., включително чрез разработването на бизнес план и съдействие за разработване напроектните им предложения (изготвяне на основната информация и съдействие за попълване на документите по него), съвети за изискванията и условията, които младия земеделски стопани трябва да спазва по време на изпълнение на проектното предложение в т.ч. бизнес плана, консултиране на младия земеделски стопанин за възможностите и изискванията за кандидатстване.  **Мотиви:** По-голяма яснота какви са точно задълженията на консултиращата организация, тъй като тя няма как да изготви цялото проектно предложение, защото то включва и осигуряването на документи, които само бенефициента може да си осигури и /или да изисква от други органи. Също така, за по-голяма яснота и да няма тълкуване, че горезаписания текст изисква да се дават съвети по време на целия период на изпълнение на проекта и съответно след това да бъде изплатен КП т.е. след 3-4 години.  **3.** **По отношение на****раздел 11.1. Допустими кандидати:**  **А) За т. 6, буква ‚б“ предлагаме** текстът да се промени по следния начин:  „б) Служителите, които са включени в консултантския екип за предоставяне на консултациите (съветите) и информация по модулите на консултантски пакет А2Б, следва да имат придобито висше образование с образователно-квалификационна степен „бакалавър“ или „магистър“, както и:  ба)придобито висше образование с образователно-квалификационна степен „бакалавър“ или „магистър“ от област 6 „Аграрни науки и ветеринарна медицина“ с професионални направления: 6.1 „Растениевъдство“, 6.2 „Растителна защита“, 6.3 „Животновъдство“, 6.4 „Ветеринарна медицина““ съгласно Класификатор на областите на висше образование и професионалните направления приет с Постановление № 125 на МС от 24.06.2002 г. за утвърждаване Класификатор на областите на висше образование и професионалните направления;  и/или  бб) придобито висше образование с образователно-квалификационна степен „бакалавър“ или „магистър“, в специалност аграрна икономика и/или маркетинг и/или мениджмънт и/или други специалности по професионално направление „Икономика“ и/или специалност „стопанско управление“  за експертите в област „Икономика“ да имат специалност аграрна икономика или маркетинг или мениджмънт или специалности по професионално направление икономика;и/или  бв) придобито висше образование с образователно-квалификационна степен „бакалавър“ или „магистър“ в професионално направление „Природни науки“ и/или „Науки за земята“,  и/или  бг) придобито висше образование с образователно-квалификационна степен „бакалавър“ или „магистър“ и минимум 5 години професионален опит в организация и/или институция и/или неправителствена организация функционираща областта на земеделието.“  **Мотиви:** Предоставянето на КП А2Б включва и елементите, които са извън предоставянето на съвети и консултации и за тях се изискват по-различни познания като например:   * Предварителна консултация относно съдържанието на КП А2Б и изискванията към младите земеделски стопани желаещите да ги получат; * Проверка на документите и регистрация на кандидата-млад земеделски стопанин; * Извършване на почвен анализ; * Проверка, съхранение и регистриране на получената документация; * Подготовка и внасяне в ДФ „Земеделие” - Разплащателна агенция (ДФЗ-РА) на заявката за плащане за предоставените КП; * Осчетоводяване на разходите по предоставяните КП   Относно буква аа) професионално направление „Горското стопанствто“ няма отношение към предоставянето на КП А2Б на млади фермери, тъй като този пакет не включва консултации в областта на горското стопанство.  Относно буква бб) Изговтянето на бизнес план задължително изисква икономически и финансови познания, както и опит.  Относно буква бв) Предоставянето на КП А2Б включва и съвети в областта на климата, опазването на околната среда и Натура 2000 и за това е логично да има специалисти и в тази област.  Относно буква бг) Има налични експерти, които може да нямат изискването по горните букви специализирано образование, но да са натрупали достатъчно професионален опит в областта на земеделието.  **Б) За т. 6, буква „г“** предлагаме двете изисквания да се отнасят както за лицата по буква „а“, така и за лицата по буква „б“, както и да се уточни в част „дефиниции“ или в самата буква какво означава „преминато специализирано обучение или форми за повишаване на квалификацията през последните 7 години преди датата на публикуване на обявата за откриване на процедура чрез подбор“ например получен сертификат за успешно завършено 8 часово обучение или информационна дейност по тема/теми в областта на растениевъдството и/или животновъдството и/или икономически аспекти на земеделието и/или общата селскостопанска политика на ЕС организирано от :  - Висши училища акредитирани по Закона за висшето образование с актуална акредитация за обучение по минимум едно от професионалните направления „Растениевъдство“, „Растителна защита“, „Животновъдство“, „Ветеринарна медицина“,, „Икономика“ и „Науки за земята“, проверима на интернет страницата на Националната агенция за оценяване и акредитация (НАОА): https://www.neaa.government.bg или електронния регистър на Министерство на образованието и науката (МОН): http://rvu.mon.bg, и/или  - Професионални гимназии, които са институции съгласно чл. 18, т. 1 от Закона за професионалното образование и обучение (ЗПОО) и имат право да обучават по минимум едно от професионални направления 621 „Растениевъдство и животновъдство“, 640 „Ветеринарна медицина“, за придобиване на квалификация по професия от Списък на професиите за професионално образование и обучение по чл. 6 от ЗПОО, публикуван на интернет страницата на НАПОО: <https://www.navet.government.bg/bg/spisak-na-profesiite-za-poo/>, и/или  - Центрове за професионално обучение, които са институции съгласно чл. 18, т. 6 от ЗПОО и  имат право да обучават по професии по минимум едно от професионални направления 621 „Растениевъдство и животновъдство“ и 640 „Ветеринарна медицина“, за придобиване на квалификация по професия от Списък на професиите за професионално образование и обучение по чл. 6 от ЗПОО, публикуван на интернет страницата на НАПОО: https://www.navet.government.bg/bg/spisak-na-profesiite-za-poo/  **Мотиви:** Тези две изисквания трябва да са не само за членовете на екипа, който ще предоставя КП А2Б, а не само за тримата задължителни служители, тъй като е много важно консултантите, които ще предоставят КП А2б също да са преминали допълнителни обучения.  **В) В т.6 да се** добавят още две изисквания:  „з) най малко по един собствен/нает офис или предварителен договор за наемане за всеки регион на планиране, който ще бъде използван от организацията за извършването на консултантските услуги;  и) минимум едно собствено / наето и с предварителен договор за наемане за минимум една година на транспортно средство на всеки 100 консултантски пакети включени в проектното предложение на кандидата;“  Мотиви: За буква „з“: Не е логично консултантската организация да има например само един офис, който да е в София. По този начин младите фермери от отдалечените от офиса населени места ще бъде значително ограничен достъпа за получаване на КП А2Б. В горния пример как младите фермерите от Варна ще ходят до София или ако консултантската организация ще пътува къде ще ги обслужва във Варна.  За буква „И“: В случай, че консултантската организация е предвидила да направи например 1 000 КП и имат само едно транспортно средство, то тя няма как да обиколи всички фермери само с един автомобил.  **4.** **По отношение на раздел** **13.2. Условия за допустимост на дейностите:**  **А) За т. 2, буква „е**“ предлагаме текстът да се промени по следния начин:  „Модул № 7 Специфични съвети за земеделски стопани, които създават стопанство за първи път“. Подкрепа за участие в подмярка 6.1 „Стартова помощ за млади земеделски стопани“ от ПРСР 2014 – 2020 г., включително разработването на бизнес план и съдействие за разработването на проектно предложение (изготвянето на основната информация и съдействие за попълване на документите по него), ; съвети за изискванията и условията, които младият земеделски стопанин трябва да спазва по време на изпълнение на проектното предложение в т.ч. бизнес плана; консултиране на младия земеделски стопанин за възможностите за кандидатстване по други мерки от ПРСР 2014 – 2020 г.  **Мотиви:** По-голяма яснота какви са точно задълженията на консултиращата организация, тъй като тя няма как да изготви цялото проектно предложение, защото то включва и осигуряването на документи, които само бенефициента може да си осигури и /или да изисква от други органи. Също така, за по-голяма яснота и да няма тълкуване, че горезаписания текст изисква да се дават съвети по време на целия период на изпълнение на проекта и съответно след това да бъде изплатен КП т.е. след 3-4 години.  **5. По отношение на раздел 22. Критерии и методика за оценка на проектните предложения:**  **А) За т. 3 „Методика за оценка на проектни предложения“** в подт. 5 да се промени текста по следния начин:  „5. По критерий за подбор 2.4 ще бъде оценяван опитът в предоставяне на консултантски услуги на млади земеделски стопани в т.ч. за изготвяне на бизнес план, за кандидатстване по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. Кандидатът следва да посочи, броят на предоставените консултантски услуги на млади земеделски стопани , които са кандидаствали по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. в т. 11.2 „Допълнителна информация необходима за оценка на проектното предложение“ от формуляра за кандидатстване в ИСУН2020, в случай, че заявява точки по съответния критерии за подбор. Съответствие с изискването по критерия за подбор ще се доказва чрез предоставяне на документи по т. 2 от Раздел 24.2 „Списък с документи, доказващи съответствие с критериите за подбор на проектни предложения” на Условията за кандидатстване.“  **Мотиви:** За повече яснота и за да се гарантира по-голяма сигурност, че предоставените консултантските услуги са свързани и с предоставяне изготвяне на бизнес план по подмярка 6.1., както и че младият фермер е подал проектното си предложение по подмярка 6.1 от ПРСР.  **6. По отношение на раздел 24.1. Списък с общи документи:**  **А) За т. 2** да се уточни, че за Национална служба за съвети в земеделието не се изисква „*Решение на компетентния орган на юридическото лице или на кандидата по Закона за вероизповеданията за кандидатстване по реда на настоящите условия. Представя се във формат „pdf” или „jpg”. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1)*.“  **Мотиви:** Този документ не е приложим за НССЗ.  **7. По отношение на раздел 24.2. Списък с документи, доказващи съответствие с критериите за подбор на проектни предложения:**  **А) За т.2** да се промени и допълни текста по следния начин:  „2. Документи, доказващи съответствие с критерий 2.4:  а) Копия на договори за предоставяне на консултантски услуги в т.ч. на бизнес плана на млади земеделски стопани кандидатствали по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. заедно с документ доказващ плащанията по тях (документ доказващ плащанията не се изисква за договори по реда на Наредба № 13 от 19 май 2015 г. за прилагане на подмярка 2.1. "Помощ за осигуряване на консултантски услуги" по мярка 2 "Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 - 2020 г. (Обн. ДВ. бр.37 от 2015г.), и/или  б) препоръки за добро изпълнение/референции от младия земеделски стопани за получени консултантски услуги в т.ч. на бизнес плана за кандидатстване по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от ПРСР 2014 – 2020 г. заедно с документ доказващ плащанията за извършване на услугата, и/или  в) копия на писмени доклади по реда на Наредба № 13 от 19 май 2015 г. за прилагане на подмярка 2.1. "Помощ за осигуряване на консултантски услуги" по мярка 2 "Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 - 2020 г. (Обн. ДВ. бр.37 от 2015г.).  Горепосочените документи по букви „а“, „б“ и „в“ се представят във формат „pdf“ или „jpg“. „  **Мотиви:** За повече яснота и за да се гарантира по-голяма сигурност, че предоставените консултантските услуги са свързани и с предоставяне изготвяне на бизнес план по подмярка 6.1., както и че младият фермер е подал проектното си предложение по подмярка 6.1 от ПРСР. Също така трябва да има документ за извършено плащане, защото в противен случай се създава голяма опасност от представяне на фиктивни договори или референции.  **8. По отношение на част А. „Техническо изпълнение на проектите“, раздел II „Критерии за допустимост и задължения на бенефициентите, на УО на ПРСР 2014 – 2020 г. и на Държавен фонд „Земеделие“ (ДФЗ–РА)“:**  **А) За т. 2.6.1** да се промени текста по следния начин:  „2.6.1. предостави консултации по всички модули от консултантския пакет приложими за съответния земеделски стопанин получил консултантски пакет А2Б;“  **Мотиви:** Не всичко от всеки модул е приложимо за младия земеделски стопанин. Има значение в какво направление е неговото стопанство, дали е растениевъдно, животновъдно или смесено.  **Б) За т. 2.6.4** да се промени текста по следния начин:  „2.6.4. да разработи бизнес плана и да съдейства за разработването на проектното предложение(изготвяне на основната информация и съдействие за попълване на документите по него), в съответствие с условията за кандидатстване и изпълнение по съответната процедура за подбор по подмярка 6.1 „Стартова помощ за млади земеделски стопани“, във връзка, с която се предоставя консултацията.“  **Мотиви:** По-голяма яснота какви са точно задълженията на консултиращата организация, тъй като тя няма как да изготви цялото проектно предложение, защото то включва и осигуряването на документи, които само бенефициента може да си осигури и /или да изисква от други органи. Също така, за по-голяма яснота и да няма тълкуване, че горезаписания текст изисква да се дават съвети по време на целия период на изпълнение на проекта и съответно след това да бъде изплатен КП т.е. след 3-4 години.  **В) За т. 2.8** да се промени текста по следния начин:  „2.8. Бенефициентът е длъжен да започне прием на заявления за предоставяне на консултантски пакет А2Б в срок до три работни дни след публикуване на заповедта и обявата на министъра на земеделието, храните и горите, за откриване на прием на проектни предложения по подмярка 6.1 „Стартова помощ за млади земеделски стопани“ и да приема заявления за предоставяне на консултантски пакет А2Б до срок не по-кратък от 5 работни дни преди крайната дата на съответния прием на проектни предложения по подмярка 6.1. или до датата следваща датата на изчерпване на одобрения му по административния договор бюджет на база на подадените и одобрени заявления за предоставяне на консултантски пакет А2Б, ако тази дата настъпи по-рано“.  **Мотиви:** Трябва да е ясен задължителният начален и краен срок за стартиране от консултантската организация на приема на заявления за предоставяне на КП А2Б, като се отчете, че на организацията са й необходими няколко дни за изготвяне на бизнес план за кандидатстване по подмярка 6.1 от ПРСР.  **Г) Да се добави т. 2.16,** която да гласи следното:  „2.16 Бенефициентът е задължен най-късно до 3 работни дни след стартиране на приема на заявления за предоставяне на КП А2Б, да публикува модела на заявление на интернет страницата си, както и модел на договор за предоставяне на консултантски пакет между консултантската организация и земеделския стопанин.“  **Мотиви:** Осигуряване на прозрачност и публичност за всички млади земеделски стопани.  **Д) Да се създаде нова т. 3.6** както следва:  „3.6. да променя състава на служителите си по буква „а“ и „б“ на т. 6 на раздел 11.1. „Допустими кандидати“ на Условията за кандидатстване, като новите служителите трябва да отговарят на изискванията по т.6 на раздел 11.1. „Допустими кандидати“ на Условията за кандидатстване, които са приложими за тях. За новите служители задължителните специализирани обучения или форми за повишаване на квалификацията по буква „га“ и „гб“ трябва да са преминати през последните 7 години преди датата на подаването на искането за включването им до УО на ПРСР 2014 – 2020 г. Бенефициентът след подаване на искането за включването има право на своя отговорност да включи новите си служители от това искане в дейността си по одобреното проектно предложение преди да е получил одобрението на УО на ПРСР 2014 – 2020 г.“  **Мотиви:** Работа по предоставяне на КП А2Б е продължителен процес и винаги има вероятност част от служителите по буква „а“ и „б“ на т. 6 на раздел 11.1. „Допустими кандидати“ на Условията за кандидатстване да бъдат сменени или заместени. По различни причини: напускане, излизане в майчинство, пенсиониране и т.н.  **9. По отношение на** **част А. „Техническо изпълнение на проектите“, Раздел V. „Права и задължения на ДФЗ – РА“:**  **А) Да се премахне т. 5.10**, която гласи следното:  **Мотиви:** Няма причина кандидатът да не извършва дейности, свързани с предмета на договора преди неговото подписване, стига да не заявява разходи по тях в исканията за плащания, а това е уточнено в следващата точка (5.11). Също така НССЗ е предоставяла КП А2Б и преди евентуалното си одобрение и сключване на договор по настоящата процедура и не става много ясно как се тълкува понятието „предмет на договора“.  **10. По отношение на част Б „Финансово изпълнение на проектите и плащане“:**  **A) Да се промени текста в т. 2** по следния начин:  „2. Плащания по проекта са допустими само за консултантски пакети, чието предоставяне е приключило преди подаване на съответно искане за плащане.“  **Мотиви:** Не е ясно защо се налага това твърде рестриктивно ограничение и се ограничават и възможностите за предоставяне на междинно плащане, след като трябва да са предоставени всички КП .  **Б) Да се промени текста в т. 3** по следния начин:  „3.Исканията за междинно плащане може да се подават в срок до един месец от изтичането на всяко едно тримесечие спрямо датата на подписване на договора, но не по-рано от изтичането на един месец от приключване на приема по процедурата чрез подбор на проектни предложения по подмярка 6.1 „Стартова помощ за млади земеделски стопани“ за която в искането за съответното междинно плащане са включени писмени доклади за предоставени консултантски пакети А2Б.“  **Мотиви:** При положение, че няма авансово плащане, не е редно консултантската организация да авансира всички свои разходи и да чака 6 месеца преди да си подаде заявката за плащане. Това означава, че като се сложи и срокът за разглеждане на заявката за плащане, консултантската организация може да получи финансовата помощ дори и една година след като е предоставила КП А2Б.  **В) Да се промени текста в т. 4** по следния начин:  4. Искане за окончателно плащане е допустимо след изпълнение на одобрения проект, т.е окончателно е приключено предоставянето на консултантски пакети и консултантската организация няма да предоставя повече консултантски пакет А2Б.  **Мотиви:** В случай, че е ясно, че повече няма да има прием на проектни предложения по подмярка 6.1 от ПРСР, защо консултантската организация да чака до 3 години за да подаде заявка за окончателно плащане, или ако вече е предоставила целия брой КП, съгласно одобреният й договор.  **11. По отношение Мерки за информиране и публичност:**  **А) Да се промени текста в т. 4.1** по следния начин:  4.1. са задължени най-късно до 10 работни дни след сключване на административния договор да създадат интернет страница и да публикуват на нея:  а) информация за проекта, в т. ч. резюме и стойност на проекта;  б) описание на очакваните резултати;  **Мотиви:** Трябва да се въведе задължително условие за интернет страница и така да се гарантира максимална осведеменост на потенциалните млади земеделски стопани, които ще искат да се въползват от КП А2Б.  **12. Относно Приложение №1 към Условията за изпълнение „Списък на изискваните документи за междинно/окончателно плащане“.**  **По отношение на Общи документи:**  **А) Да се премахне т. 11**, която гласи следното:  **Мотиви:** За консултантските организации няма лицензионен, регистрационен или разрешителн режим.  **Б) Документите по т. 17 и т. 18:**  17**.** Документ доказващ право на ползване на собствен/нает офис, който е използван от организацията за извършването на консултантските услуги. */в случай че документите не са предоставени към проектното предложение/*  18. Документ доказващ собственост на минимум едно транспортно средство. */в случай че документите не са предоставени към проектното предложение/“*  да се актуализират в случай, че се приеме предложението консултантските организации да имат повече офиси и транспортни средства в зависимост от броя на предоставените КП  **В) За т. 19** да се промени текста по следния начин:  19. Документ за собственост на лаборатория или договор с лаборатория/и за извършване на почвени анализи/в случай че документите не са предоставени към проектното предложение/  **Мотиви:** Изисква се само почвен анализ.  **13. По отношение на Приоритет № 1: Оценка на качеството за всеки вид консултантски пакет. Съдържанието на представения консултантски пакет е разработено в пълно съответствие с европейското и националното законодателство и обхвата на включените модули съгласно ПРСР 2014-2020 г.:**  **А) За т.1, буква „а“** да се промени текста по следния начин:  „а. Документи доказващи резултати от извършен агрохимичен анализ на взетите почвени проби за стопанства отглеждащи земеделски култури.“  **Мотиви:** За земеделски стопанства единствено в сектор животновъдство в т.ч. само с ливади и пасища не е приложимо да се прави почвен анализ.  **14. По отношение на Приоритет № 2 „Проектното предложение предвижда прилагане на съвременни (комплексни и достъпни) методи за консултиране в селското стопанство, в т.ч. и следните форми на предоставяне на съвети и препоръки“:**  **А) За т. 1, т.2, т.3 и т.4** да се промени текста по следния начин:  **„1. Онлайн методи за консултиране чрез използване на информационни технологии и е-услугите за развитие на стопанството:**  а. Доказателства, че на всеки желаещ млад земеделски стопанин е информиран за възможността да получи онлайн консултация в т.ч. потвърждение с декларация или в текста на писмения доклад.  б. Доказателства за наличие на онлайн методи.  **2. Възможност за скрийнкаст:**  а. Доказателства, че на всеки желаещ млад земеделски стопанин е информиран за възможността да ползва скрийнкаст в т.ч. потвърждение с декларация или в текста на писмения доклад.  б. Доказателства за наличие на скрийнкаст метод.  **3. Възможност за виртуални посещения в платформа, свързана с консултиране на младия земеделския стопанин:**  а.Доказателства, че на всеки желаещ млад земеделски стопанин е информиран за възможността за виртуално посещение в платформа в т.ч. потвърждение с декларация или в текста на писмения доклад.  б. Доказателства за създадена платформа.  **4. Консултации по телефон:**  А. Доказателства, че на всеки желаещ млад земеделски стопанин е информиран за възможността да получи консултации по телефона в т.ч. за телефонния номер, на който може да ги получи и потвърждение с декларация или в текста на писмения доклад.  **Мотиви:** Първо тези методи не е задължително да са използван от всеки млад фермер, а е задължително ако той е имал желание да му е предоставена възможност да ги ползва. Предоставяне на видеозаписи и записи на телефонни разговори е необосновано, утежняващо твърде много изпълнението на подмярката и дори създава голямо противоречие със Закона за личните данни и със чл. 13, параграф 2 на Регламент 1306/2013г, където е забранено разпространението на лична и индивидуална информация:  "2.   Държавите членки обезпечават разделението между съвети и проверки. Във връзка с това и без да се засяга националното право относно публичния достъп до документи, държавите членки гарантират, че избраните и определените органи, посочени в член 12, параграф 1, **не разпространяват лична или индивидуална информация или данни**, получени в процеса на предоставяне на съвети, на лица, различни от бенефициера, който управлява съответното стопанство, с изключение на установени в процеса на работата им нередности или нарушения, за които съществува задължение, предвидено в правото на Съюза или в националното право, за уведомяване на публичен орган, по-специално в случай на престъпления.  **Б) За т. 5** да се промени текста по следния начин:  а.  б. В текста на писмения доклад е включен анализ на състоянието на стопанството, въз основа на събраната информация, издаден от ползвателя;  в. В текста на писмения доклад е включено изготвянето на помощни материали, и е записано тяхното представяне на земеделския стопанин.  г. Декларация от консултираните лица за получени помощни материали вкл. технологични карти - Образец №9;  д. р  **Мотиви:** Документа в буква а) на т. 5 е описан като специфичен и задължителен за Модул 1 и не е необходимо да за повтаря. По отношение на букви б), в) и д), всичко е описано в доклада и допълнителни документи са напълно излишни.  **15. Относно Приложение №4 към Условията за изпълнение “Доклад за изпълнен консултантски пакет А2Б”**   1. **В образеца на писмен доклад** по отношение на текстът „*Адрес на управление на консултантската организация и № на договора за обществена поръчка*“ да бъде изтрит текста „за обществена поръчка“, тъй като не е приложимо и има само административен договор.   **16. Относно Приложение №8 към Условията за изпълнение „Административен договор“**  **По отношение на раздел ІV. „Права и задължения на бенефициента“**  А) ал. 2 и ал. 4. на чл. 13 да се коригират както следва:  „(2) Когато проектното предложение на Бенефициента е било оценено по Приоритет № 1. „Оценка на качеството за всеки вид консултантски пакет. Съдържанието на представения консултантски пакет е разработено в пълно съответствие с европейското и националното законодателство и обхвата на включените модули съгласно ПРСР 2014-2020 г.“ от Раздел 22 „Критерии и методика за оценка” към Условията за кандидатстване задължението по ал. 1 се счита за изпълнено, когато в доклада за изпълнен консултантски пакет се съдържа информация относно предоставени услуги съдържащи подробна информация по всички приложими за младия земеделски стопанин компоненти от съответния модул, а в случай че са получени точки за предоставяне на част от компонентите, условието се счита за изпълнено, ако за всеки компонент, за който са присъдени точки в Приложение №3 „Списък на критериите за подбор, по които проектното предложение е получило приоритет“ има подробна информация, ако е приложима за младия земеделски стопанин.“  ……….  „(4) Когато проектното предложение на Бенефициента е било оценено по Приоритет № 3. „Степен на включване в съответния пакет на модули за консултиране за подкрепа за участие по други мерки на програмата и съответствие с плана на показателите за резултати по мярката“ от Раздел 22 „Критерии и методика за оценка” към Условията за кандидатстване задължението по ал. 1 се счита за изпълнено, когато в доклада за изпълнен консултантски пакет се съдържа информация относно възможността за подкрепа за участие по приложимите за младия фермер мерки от ПРСР 2014-2020 г. във връзка, с които проектното предложение е получило точки в съответствие с Приложение №3 „Списък на критериите за подбор, по които проектното предложение е получило приоритет“.  **Мотиви:** Не всички компоненти на всеки модул са приложими за младия фермер, например не всички ЗИУ-та. В самите критерии за оценка, също е отбелязано за приложимостта на компонентите. За животновъдните стопанства също не са приложими за всички компоненти на модул 6 за интегрираното управление на вредителите. | 1. Приема се.  2. Приема се.  3. А) Приема се частично. Обхватът на придобито висше образование е разширен с професионални направления: 3.7 „Администрация и управление” и 3.8 „Икономика“ от област 3 „Социални, стопански и правни науки“, предвидена е и т. 7.  Б) Приема се частично. Текстът е прецизиран и допълнен. Подточките са обединени.  В) Предложението не се приема. Двете изисквания не подобряват качеството на предоставените консултантски услуги.  4. Приема се.  5. А) Текстът е прецизиран. Предложението не се приема. Критерият за подбор е одобрен от КН на ПРСР 2014-2020 г., като условието не се отнася изрично до изготвяне на бизнес план.  6. Приема се.  7. Не се приема. За доказване на съответствието с критерия не е необходим документ за извършено плащане по договор.  8. А)Приема се по принцип. Но разпоредбата касае задължение на бенефициента при изпълнение на проекта. В образеца на административен договор в раздел ІV. Права и задължения на бенефициента са предвидени разпоредби по отношение на неприложими модули при предоставяне на индивидуални консултации.  Б)Приема се.  В) Не се приема. Условието е утежняващо за бенефициента и трудно проверимо и контролируемо.  Г) Приема се по принцип. Добавена е т. 3.6.  Д) Приема се по принцип. Добавени са т. 2.16 и т. 2.16.1  9. А) Приема се по принцип. Текстът е прецизиран.  10. А) Приема се.  Б) Текстът е прецизиран в съответствие с утвърдените процедури за работа във връзка с условия за допустимост на целевите групи.  В) Приема се.  11. А) Не се приема.  12. A) Приема се.  Б) Не се приема. Предложението в раздел 11.1 „Допустими кандидати“ към Условията за кандидатстване не е прието.  В) Приема се.  13. А) Приема се  14. А) Приема се по принцип. Изискуемите документи са променени във връзка с постъпилите коментари.  Б) Приема се. Изискуемите документи са прецизирани.  15. Приема се.  16. Приема се |