Приложение № 2

към Заповед № РД 09-80 от 02.02.2022 г.

**МИНИСТЕРСТВО НА ЗЕМЕДЕЛИЕТО**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ ПО**

|  |
| --- |
| **ПРОЦЕДУРА № BG06RDNP001-2.002**  **ПО ПОДМЯРКА 2.1.1 „КОНСУЛТАНТСКИ УСЛУГИ ЗА ЗЕМЕДЕЛСКИ И ГОРСКИ СТОПАНИ“**  **ОТ МЯРКА 2 „КОНСУЛТАНТСКИ УСЛУГИ, УСЛУГИ ПО УПРАВЛЕНИЕ НА СТОПАНСТВОТО И УСЛУГИ ПО ЗАМЕСТВАНЕ В СТОПАНСТВОТО“**  **ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 Г.** |

**А. Техническо изпълнение на проектите:**

**РАЗДЕЛ I. Срок за изпълнение на одобрения проект:**

1. Одобреният проект се изпълнява в срок до 36 месеца, от сключване на административния договор.
2. Крайният срок по т. 1 не може да е по-дълъг от 01 септември 2025 г.

**РАЗДЕЛ II. Критерии за допустимост и задължения на бенефициентите, на УО на ПРСР 2014 – 2020 г. и на Държавен фонд „Земеделие“ (ДФЗ–РА).**

**1. Критерии за допустимост:**

1.1. За периода от датата на подаване на формуляра за кандидатстване до изпълнението на съответната дейност по проекта, бенефициентът следва да отговаря на изискванията, посочени в раздел 11 „Допустими кандидати“ от Условията за кандидатстване.

1.2. За периода от подаване на формуляра за кандидатстване до получаване на последно плащане по проекта, бенефициентът е длъжен да не получава публична финансова помощ от държавния бюджет или от бюджета на Европейския съюз за дейностите, за които е получил финансова помощ по административния договор.

1.3. За период от сключване на административния договор до получаване на последно плащане по проекта по отношение на бенефициента и на лицето/лицата, които го представлява/т не следва да е налице обстоятелство, посочено в раздел 11.2 „Критерии за недопустимост на кандидатите“ от Условията за кандидатстване.

**2. Права и задължения на бенефициента:**

2.1. Бенефициентът е длъжен да изпълни одобрения проект, съобразно одобрения формуляр за кандидатстване, Условията за кандидатстване, Приложение № 4 „Съдържание на консултантски пакет А2Б към условията за кандидатстване“, Условията за изпълнение на проектите, в съответствие с условията и срока, посочени в административния договор и при спазване на крайните срокове за това, посочени в т. 1 от Раздел I „Срок за изпълнение на одобрения проект“ от настоящите условия.

2.2. Бенефициентът е длъжен да спазва всички ангажименти, критерии за допустимост и други задължения, посочени в административния договор за предоставяне на безвъзмездна финансова помощ, в Условията за кандидатстване, в Условията за изпълнение и в приложим нормативен акт, за срока от датата на сключване на договора до получаване на окончателно плащане по проекта.

2.3. Бенефициентът е длъжен в срок до шест месеца от датата на получаване на окончателно плащане по проекта, при поискване да представя на ДФЗ-РА данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициента, произтичащи от административния договор за получаване на БФП.

2.4. Бенефициентът е длъжен да допуска представители на ДФЗ-РА, Управляващия орган на ПРСР 2014-2020 г. и на други, определени с нормативен акт органи, включително на институции на Европейския съюз, за осъществяването на контрол за изпълнението на административния договор и изискванията на приложимите национални и европейски актове, да предоставя необходимите документи, данни и информация и оказва всякакво друго съдействие.

2.5. Бенефициентът е длъжен да спазва изискванията и сроковете за подаване на искане за междинно и/или окончателно плащане, посочени в административния договор, в настоящите условия за изпълнение, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, включително като прилага към искането за плащане документите, посочени в Приложение №1„Документи за междинно и окончателно плащане“.

2.6 При изпълнение на дейностите по изготвяне на консултантски пакет А2Б, бенефициентът се задължава да:

2.6.1. предостави консултации и информация по всички модули от консултантския пакет;

2.6.2. включва земеделски стопани, които отговарят на условията, посочени в Раздел 15 „Допустими целеви групи“ от Условията за кандидатстване;

2.6.3. да води всички финансови операции, свързани с подпомаганите дейности, отделно в счетоводната си система, като използва счетоводни сметки с подходящи номера;

2.6.4. да разработи бизнес плана и да съдейства за разработването на проектното предложение (изготвяне на основната информация и съдействие за попълване на документите по него) в съответствие с условията за кандидатстване и изпълнение по съответната процедура за подбор по подмярка 6.1 „Стартова помощ за млади земеделски стопани“, във връзка, с която се предоставя консултацията.

2.7. При неизпълнение на някое от задълженията, посочени в т. 2.6. санкцията е в размер на одобрената помощ за консултантския пакет за който е установено неспазването.

2.8. Бенефициентът е длъжен да предоставя консултации по консултантски пакет А2Б след публикуване на заповедта и обявата на министъра на земеделието, за откриване на прием на проектни предложения по подмярка 6.1 „Стартова помощ за млади земеделски стопани“.

2.9. Бенефициентът е длъжен да предостави на УО на ПРСР 2014-2020 г. и на ДФЗ–РА всяка поискана информация за осъществяването на дейност по проекта.

2.10. Бенефициентът е длъжен да незабавно да уведомява УО на ПРСР 2014-2020 г. и ДФЗ–РА за всяко обстоятелство, което би могло да възпрепятства или забави осъществяването на дейностите по проекта, а при невъзможност писмено в срок до 15 дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – издадено от компетентен орган;

2.11. Бенефициентът се задължава от датата на подписване на административния договор до получаване на окончателно плащане:

2.11.1. да съхранява всички документи, свързани с изпълнението на одобрения проект и извършване на подпомаганата дейност до изтичане на шест месеца от датата на получаване на окончателно плащане по проекта;

2.11.2. да изпълнява дейностите – обект на подпомагане по административния договор, съгласно проектното предложение, одобрено от УО на ПРСР 2014 – 2020 г.;

2.11.3. Бенефициентът е длъжен да предостави достъп до документи и да съдейства за осъществяване на проверки, както и при посещения на място, извършвани от представители на УО на ПРСР 2014-2020 г., ДФЗ - РА, Сметната палата на Република България, Европейската комисия и Европейската сметна палата, дирекция „Защита на финансовите интереси на Европейския съюз“ (АФКОС) при Министерството на вътрешните работи, Европейската служба за борба с измамите, Изпълнителна агенция „Сертификационен одит на средствата от европейските земеделски фондове“, както и на всеки упълномощен външен одитор, за период от подписване на договора до изтичането на шест месеца от дата на получаване на окончателното плащане по проекта.

2.12. Бенефициентът е длъжен да подновява съответните разрешения, регистрации и/или лицензии в нормативно предвидените за това срокове, когато подпомаганата дейност подлежи на регистрационен, разрешителен и/или лицензионен режим за периода до приключване ѝ.

2.13. Бенефициентът се задължава от датата на подписване на административния договор до получаване на окончателно плащане да поддържа съответствие с критериите за подбор, по които проектното предложение е било оценено.

2.14. При неспазване на задълженията по т. 2.13 отказва изцяло или частично изплащане на финансовата помощ, респ. претендира за възстановяване на изплатената финансова помощ.

2.15. За всеки изпълнен договор бенефициентът се задължава да предоставя на земеделските стопани писмен доклад по образец съгласно Приложение №4 към условията за изпълнение.

2.16. При промяна състава на служителите по т. 6 и т. 7 от Раздел 11.1. „Допустими кандидати“ от Условията за кандидатстване, бенефициентът е длъжен да подаде искане до УО за одобрение на новите служители и сключване на допълнително споразумение към административния договор.

2.16.1. Новите служители са допустими, в случай че отговарят на изискванията по т. 6 и т. 7 на Раздел 11.1. „Допустими кандидати“, като задължителните специализирани обучения или форми за повишаване на квалификацията по буква „г“ на т. 6 трябва да са преминати през последните 7 години преди датата на подаването на искането за включването им до УО на ПРСР 2014 – 2020 г.

3. Бенефициентите имат право да:

3.1. получат определената в административния договор финансова помощ, която да им бъде изплатена чрез междинни и окончателно плащане при спазване на всички условия, предвидени в административния договор и настоящите Условия за изпълнение;

3.2. подадат искане за междинно и окончателно плащане при спазване на всички условия, предвидени в административния договор и настоящите Условия за изпълнение и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

3.3. по всяко време да оттегли изцяло или частично искането за плащане и приложените към него документи, при спазване на всички условия, предвидени Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

3.4. поправят очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях;

3.5. бъдат уведомени за определения размер на финансовата помощ или за отказа да бъде изплатена.

3.6. най-късно до 3 работни дни след стартиране на приема на заявления за предоставяне на КП А2Б, да публикува модела на заявление на интернет страницата си, както и модел на договор за предоставяне на консултантски пакет между консултантската организация и земеделския стопанин.

3.7. да започне прием на заявления за предоставяне на консултации по консултантски пакет А2Б в срок до три работни дни след публикуване на заповедта и обявата на заместник-министъра на земеделието, за откриване на прием на проектни предложения по подмярка 6.1 „Стартова помощ за млади земеделски стопани“ и да приема заявления за предоставяне на консултантски пакет А2Б в срок не по-кратък от 5 работни дни преди крайната дата на съответния прием на проектни предложения по подмярка 6.1. или до датата следваща датата на изчерпване на одобрения му по административния договор бюджет на база на подадените и одобрени заявления за предоставяне на консултантски пакет А2Б, ако тази дата настъпи по-рано.

***Раздел III. Контрол за спазване на критериите за допустимост, критериите за подбор, ангажименти и други задължения на бенефициентите и отговорност при установено неспазване:***

1. Контрол по изпълнение изискванията на условията за изпълнение, условията по административния договор, както и на документите, свързани с подпомаганата дейност, може да бъде извършван от представители на ДФЗ-РА, Министерството на земеделието, Сметната палата на Република България, Европейската комисия и Европейската сметна палата, Европейската служба за борба с измамите и Изпълнителната агенция „Сертификационен одит на средствата от европейските земеделски фондове“ и други.
2. На контрол по т. 1 подлежат бенефициентите, както и техните контрагенти по подпомаганите дейности.
3. Когато Министерството на земеделието или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.
4. Когато бенефициентът не изпълнява ангажимент или друго задължение, посочено в настоящите условия, административния договор или приложим нормативен акт, ДФЗ-РА оттегля предоставената безвъзмездна финансова помощ, като бенефициентът е длъжен да възстанови цялата или част от изплатената финансова помощ в размери, съгласно посоченото в административния договор.
5. Държавен фонд „Земеделие“ - Разплащателната агенция определя размера на подлежащите на възстановяване суми по т. 4, като дава възможност на бенефициентите да представят в разумен срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ – РА сума и/или по отношение на нейния размер.
6. За установяване дължимостта на подлежащата на възстановяване сума по т. 4 и 5 изпълнителният директор на ДФЗ-РА издава акт по чл. 166, ал. 2 от Данъчно-осигурителния процесуален кодекс във връзка с чл. 27, ал. 7 от Закона за подпомагане на земеделските производители (ЗПЗП).
7. Когато установеното неспазване по т. 4 попада в хипотеза, посочена в чл. 70, ал. 1 от ЗУСЕСИФ, респективно посочена в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление № 57 на Министерския съвет от 2017 г. (обн., ДВ, бр. 27 от 2017 г.), изпълнителният директор на ДФЗ-РА налага финансова корекция по проекта на бенефициента по реда на раздел III от глава пета на ЗУСЕСИФ. При определяне на окончателния размер на финансовата корекция се вземат предвид критериите, посочени в чл. 35, параграф 3 от Делегиран регламент (ЕС) № 640/2014 от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (Делегиран регламент (ЕС) № 640/2014).
8. Освен оттегляне на подпомагането по т. 4 и/или налагането на финансова корекция по т. 7, ДФЗ-РА налага административни санкции на бенефициента, произтичащи от установеното неспазване, в изрично посочените в приложим акт на Европейското право случаи.
9. Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс, се удовлетворяват по ред, посочен в административния договор и в действащото законодателство.
10. Бенефициентът не отговаря за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в административния договор. Бенефициентът или упълномощено от него лице уведомява писмено ДФЗ–РА за възникването на обстоятелствата по реда на чл. 4 от Делегиран регламент (ЕС) № 640/2014г.

**РАЗДЕЛ IV. Права на УО на ПРСР 2014 – 2020 г.:**

1. Управляващият орган на ПРСР има право да осъществява контрол във всеки етап на изпълнение на договора до изтичане на срока за изпълнение на проекта, като:

а) извършва посещения на място с цел проверка изпълнението на дейностите от бенефициента;

б) проверява документацията, създадена във връзка с изпълнението на проекта;

в) изисква от бенефициента документи, доклади, сведения и справки във връзка с изпълнението на проекта;

г) дава указания на бенефициента във връзка с изпълнението на проекта.

**РАЗДЕЛ V. Права и задължения на ДФЗ – РА:**

1. След подписване на административния договор ДФЗ – РА може да извършва последваща проверка за административно съответствие на критериите за допустимост и оценка на критериите за подбор, извършени към етапа на разглеждане на проектното предложение, одобрено от УО.

1.1. Ако в следствие на извършената проверка по т. 1 се констатират несъответствия с критериите за допустимост или с оценката на критериите за подбор, ДФЗ – РА уведомява писмено УО на ПРСР 2014 – 2020 г.

2. От дата на подписване на административния договор до получаване на окончателно плащане, ДФЗ - РА упражнява контрол по изпълнението на одобрения проект и за спазване на всички критерии за допустимост и задълженията от страна на бенефициента по договора и настоящите Условия за изпълнение.

3. В изпълнение на правомощията по т. 2 ДФЗ - РА извършва и проверки на място на счетоводната отчетност, документите и информацията на хартиен и електронен носител, които се изготвят или съхраняват от бенефициента във връзка с изпълнението на административния договор. При извършване на проверките ДФЗ - РА може да изисква от бенефициента, както и от контрагентите му, документи и информация за осъществяването на подпомаганата дейност.

4. При непредставяне на документ, непълнота, несъответствие или неточност в представени от бенефициента документи, както и при необходимост да се установи точно изпълнение на договорни и нормативни задължения от страна на бенефициента, ДФЗ - РА има право да извършва проверки и да изисква от бенефициента и партньорите представянето на допълнителни такива.

5. Държавен фонд „Земеделие“ – Разплащателна агенция има право да откаже пълно или частично изплащане на финансовата помощ по проекта, при наличие на някое от следните обстоятелства:

5.1. при извършване на административни и проверки на място по подадено от бенефициента искане за плащане, бъде установено непредставяне на документ, непълнота, несъответствие и неточност в представени от бенефициента документи или заявени данни, както и ако те не са отстранени или не са представени изисканите документи в определения срок, когато е дадена такава възможност;

5.2. одобреният проект не е изпълнен съгласно административния договор, одобрения проект и настоящите Условия за изпълнение, включително когато бенефициентът е изпълнил дейности - предмет на подпомагането, различни от одобрените от УО на ПРСР 2014 – 2020 г. или в отклонение от одобрения бюджет по проекта;

5.3. одобреният проект не е изпълнен в срока по т. 1 от Раздел I на настоящите Условия за изпълнение;

5.4. бенефициентът е възпрепятствал извършването на проверка/посещение на място от страна на ДФЗ - РА или друг оправомощен компетентен орган;

5.5. по повод подписването или изпълнението на административния договор пред УО на ПРСР 2014 – 2020 г. и/или ДФЗ - РА са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по административния договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

5.6. бенефициентът не е уведомил ДФЗ - РА за настъпването на факти или обстоятелства от значение за изпълнението на одобрения проект;

5.7. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 ДФЗ - РА установи, че бенефициентът, подадения проект или предложените за финансово подпомагане разходи не отговарят на изискванията за допустимост посочени в Условията за кандидатстване;

5.8. бенефициентът не изпълнява задължението си в срок до получаване на окончателно плащане по проекта да поддържа съответствие с всички критерии за подбор, по които проектното предложение е било оценено;

5.9. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

5.10. дейностите са извършени преди сключване на административния договор;

5.11. заявените за възстановяване разходи не отговарят на което и да е от следните условия:

а) да са извършени след издаване на заповедта и обявата за прием по подмярка 6.1 „Стартова помощ за млади земеделски стопани“;

б) консултираното лице е подало проектно предложение по процедура чрез подбор по подмярка 6.1 „Стартова помощ за млади земеделски стопани“ във връзка, с която е получило консултантски пакет А2Б;

в) да са предоставени консултации по всички модули в консултантския пакет;

г) да са отразени в счетоводната документация на бенефициента чрез отделни счетоводни аналитични сметки и да могат да се проследят въз основа на одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет или бюджета на ЕС, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

5.12. в случай че искането за междинно плащане не е подадено в сроковете по т. 3 от Раздел Б. „Финансово изпълнение на проектите и плащане“ от Условията за изпълнение.

5.13 искането за окончателно плащане не е подадено в срока по т. 1 от Раздел I от настоящите Условия за изпълнение, ведно с всички изискуеми документи съгласно Условията за изпълнение;

5.14. бенефициентът не отговаря на условията за допустимост, посочени в Условията за кандидатстване.

5.15. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;

5.16. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие;

5.16 При наличие на обстоятелство по т. 5.8, т.5.13, т. 5.14 и т. 5.15 ДФЗ - РА претендира възстановяване на изплатената до момента финансова помощ по договора.

6. Държавен фонд „Земеделие“ – Разплащателна агенция е длъжен да уведоми писмено бенефициента и УО на ПРСР 2014 – 2020 г. за окончателния размер на финансовата помощ. В случай на отказ да бъде изплатена заявена финансова помощ, ДФЗ - РА е длъжен да посочи мотивите за това.

7. Държавен фонд „Земеделие“ – Разплащателна агенция е длъжен да уведомява писмено бенефициента за установени пропуски и несъответствия, в представени документи, като му определя срок за отстраняването им.

8. След сключване на административния договор Държавен фонд „Земеделие“ – Разплащателна агенция предоставя достъп на бенефициента до „Система за електронно управление“ /СЕУ/ до регистъра съдържащ информация относно етапа на оценката за административно съответствие и допустимост на проектните предложения по подмярка 6.1. по процедурата във връзка, с която са предоставени консултантските пакети.

**РАЗДЕЛ VI. Изменение и прекратяване на административния договор.**

1. Административният договор, може да бъде изменян и допълван по реда на чл. 39, ал. 1 и 2 от ЗУСЕСИФ и изрично предвидените в самия договор основания. Редът и условията за разглеждане на искането, както и основанията за недопустимост на направеното искане се уреждат в административния договор.

**Б. Финансово изпълнение на проектите и плащане**

1. Финансовата помощ може да бъде изплащана в съответствие с Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производител и административния договор.

2. Плащания по проекта са допустими само за консултантски пакети, чието предоставяне е приключило преди подаване на съответното искане за плащане.

3. Подаването на искане за междинно плащане е допустимо само за консултирани лица по подмярка 6.1, за които от ДФ „Земеделие“ е публикувана информация в „Система за електронно управление“, че са преминали етап на оценка за административно съответствие и допустимост.

3.1. Искането за междинно плащане се подава в срок до 10-то число от началото на всяко тримесечие, но не по-рано от публикуването на данни в „Система за електронно управление“.

3.2. Искането за последно междинно плащане се подава в срок до четири месеца преди изтичане на крайния срок за изпълнение на одобрения проект, посочен в административния договор.

4. Искане за окончателно плащане се подава от бенефициента чрез ИСУН 2020 в срока, посочен в настоящите условия и административния договор ведно с документите, посочени в Приложение №1 „Документи към искане за плащане“, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

4.1. Искане за окончателно плащане е допустимо след изпълнение на одобрения проект, т.е. окончателно е приключено предоставянето на консултантски пакети и консултантската организация няма да предоставя повече консултантски пакет А2Б.

5. Кореспонденцията между ДФЗ-РА и бенефициента и уведомленията във връзка с обработка на исканията за плащане, както и при оценка на изпълнението на административния договор, се осъществява през ИСУН 2020 чрез електронния профил на бенефициента.

6. Документите, приложени към искането за плащане, както и тези, представени от бенефициента в резултат на допълнително искане от ДФЗ-РА, трябва да бъдат представени на български език. Когато документът е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон, и има договор за правна помощ с Република България, освобождаващ документите от легализация, документът се представя в съответствие режима на двустранния договор.

7. Плащанията се изчисляват въз основа на приетите за допустими и реално извършени дейности.

8. Финансова помощ се предоставя само за дейности, определени като допустими в т. 13.2. от Условията за кандидатстване.

9. Допустими за възстановяване са разходи за дейности, извършени от бенефициента след сключване на административния договор за предоставяне на БФП.

10. Финансова помощ по реда на тази процедура се предоставя, съгласно бюджета на проекта, до стойността и в сроковете, посочени в административния договор.

11. Допустимите разходи се предоставят под формата на стандартни разходи в съответствие с чл. 67, параграф 1, буква „б“ от Регламент (ЕС) № 1303/2013 г. на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (ОВ, 347 от 20 декември 2013 г.), наричан по-нататък „Регламент № 1303/2013“;

12. Безвъзмездна финансова помощ по настоящата процедура се предоставя под формата на стандартна таблица на разходите за единица продукт в размер на 1 592,02 лв., съгласно Условията за кандидатстване.

12.1. За да бъде възстановен разходът за консултантския пакет следва да са предоставени консултации и информация по всички модули от пакета.

13. За да бъдат допустими разходите по настоящата процедура за предоставяне на безвъзмездна финансова помощ трябва да отговарят на условията на чл. 57, ал. 1 от ЗУСЕСИФ.

14. В случай, че се установи, че дадено лице вече е получило консултации по пакет А2Б финансирани по подмярка 2.1.1 „Консултантски услуги за земеделски и горски стопани“ за същото лице няма да бъдат изплатени средства на консултантската организация.

15. Безвъзмездната финансова помощ не се изплаща, а изплатената финансова помощ подлежи на възстановяване от бенефициенти, за които е установено, че са създали изкуствено условията, необходими за получаване на помощта, с цел осъществяване на предимство в противоречие с целите на подмярката.

16. Всички останали условия за изплащане на финансовата помощ са съгласно Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**В.** **Мерки за информиране и публичност**

1. С цел осигуряване на публичност и прозрачност след сключване на административните договори с бенефициентите по процедурата, УО на ПРСР 2014 – 2020 г. публикува на електронната си страница следната информация за всеки одобрен проект:

1.1. наименование на бенефициентите;

1.2. вид на подпомаганите дейности;

1.3. общ размер на одобрената безвъзмездна финансова помощ по проекта;

1.4. място на проекта.

2. С цел осигуряване на публичност и прозрачност до 30 април всяка година ДФЗ-РА публикува на електронната си страница следната информация за предходната финансова година за бенефициентите, на които е извършено плащане по подмярката:

2.1. наименование на бенефициента;

2.2. общината, в която е регистриран, и пощенския код, когато е наличен, или част от него за обозначаване на общината;

2.3. общата сума на публично финансиране, получена от бенефициента за съответната финансова година, която включва както съфинансиране от Европейския съюз, така и национално съфинансиране;

2.4. вид на подпомаганите дейности;

2.5. информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки бенефициент.

3. Данните на бенефициента се публикуват в съответствие с чл. 10 от Регламент (ЕС) № 702/2014 на Комисията от 25 юни 2014 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 и чл. 111 от Регламент (ЕС) № 1306/2013, и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.

4. За осигуряване на публичност на дейността си бенефициентите:

4.1. публикуват на интернет страницата си (ако имат такава):

а) информация за проекта, в т. ч. резюме и стойност на проекта;

в) описание на очакваните резултати;

4.2. след подписване на административния договор до получаване на окончателно плащане по проекта да поставят на видно за обществеността място:

а) табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро;

б) плакат с размери не по-малък от А3, съдържащ информация за дейността, подпомагана от ЕЗФРСР – за проекти с размер на публичната финансова помощ от 10 000 до 50 000 евро.

5. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.).

6. Бенефициентът по процедурата се явява администратор на лични данни по смисъла на чл. 4, т. 7 от Регламент (ЕС) 2016/679[[1]](#footnote-2), поради което същият следва да е предприел всички необходими, подходящи и достатъчни технически и организационни мерки за защита на личните данни, обработвани за целите на кандидатстване по процедурата.

**Г. Приложения към Условията за изпълнение:**

1. Приложение № 1 - Документи към искане за междинно и окончателно плащане;
2. Приложение № 2 - Декларация по чл. 25, ал. 2 от ЗУСЕСИФ;
3. Приложение № 3 - Декларация за липса на двойно финансиране;
4. Приложение № 4 - Доклад за изпълнен консултантски пакет А2Б;
5. Приложение № 5 - Заявление за профил за достъп на ръководител на бенефициента до ИСУН 2020;
6. Приложение № 6 - Заявление за профил за достъп на упълномощени от бенефициента лица до ИСУН2020;
7. Приложение № 7 - Форма за наблюдение и оценка;
8. Приложение № 8 - Административен договор.
9. Приложение № 9 - Декларация метод набиране на консултирани лица

1. Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните. [↑](#footnote-ref-2)